Hej Bolius,

Jeg bor i en ejerforening i Kbh SV, og vi vil gerne have klatreplanter op ad huset i vores gård. Men nu har jeg hørt, at rotter kan komme ind i ejendommen ad den vej. Jeg har søgt på nettet men ikke kunnet finde svar.

Er der en løsning på problemet, hvis det altså er et problem?

På forhånd tak.

Mvh Lene


Kan rotter komme ind via klatreplanter på facaden?
Hej Lene

Klatreplanter på muren vil kunne give rotterne mulighed for at komme op ad væggen.

Der er ikke så meget, man kan gøre for at hindre det. Hvis der ikke er vinduer i nærheden af planten, eller hvis planten ikke kommer helt op til taget, er problemet måske ikke så stort. Så er der ikke mulighed for rotten for at komme ind.

Men rotter kan springe højt og langt, så der skal være et par meter eller mere mellem vinduer og planten eller taget og planten.

